LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL LIETUVOS RESPUBLIKOS VIDAUS REIKALŲ MINISTRO 2022 M. KOVO 1 D. ĮSAKYMO NR. 1V-149 „DĖL UŽSIENIEČIŲ, PASITRAUKUSIŲ IŠ UKRAINOS DĖL RUSIJOS FEDERACIJOS KARINIŲ VEIKSMŲ UKRAINOJE, ASMENS SVEIKATOS PRIEŽIŪROS PASLAUGŲ UŽTIKRINIMO LAIKINOSIOS APSAUGOS GALIOJIMO LAIKOTARPIU“ PAKEITIMO

2023 m. balandžio 28 d. Nr. 1V-249

Vilnius

Pakeičiu Lietuvos Respublikos vidaus reikalų ministro 2022 m. kovo 1 d. įsakymą Nr. 1V-149 „Dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, asmens sveikatos priežiūros paslaugų užtikrinimo laikinosios apsaugos galiojimo laikotarpiu“:

1. Pakeičiu 2.3 papunktį ir jį išdėstau taip:

„2.3. Asmens sveikatos priežiūros įstaigų, teikiančių medicininės reabilitacijos ir (ar) psichosocialinės reabilitacijos paslaugas užsieniečiams, patyrusiems sužeidimus karinių veiksmų Ukrainoje metu, sąraše (priedas) (toliau – Sąrašas) nurodytas asmens sveikatos priežiūros įstaigas užtikrinti medicininės reabilitacijos ir (ar) psichosocialinės reabilitacijos paslaugų teikimą užsieniečiams, patyrusiems sužeidimus karinių veiksmų Ukrainoje metu, įskaitant ir tuos užsieniečius, kurie nėra užsiregistravę Migracijos departamente prie Lietuvos Respublikos vidaus reikalų ministerijos, jei jie to padaryti negalėjo dėl objektyvių priežasčių;“.

2. Pakeičiu priedą:

2.1. Pakeičiu pavadinimą ir jį išdėstau taip:

„ASMENS SVEIKATOS PRIEŽIŪROS ĮSTAIGŲ, TEIKIANČIŲ MEDICININĖS REABILITACIJOS IR (AR) PSICHOSOCIALINĖS REABILITACIJOS PASLAUGAS UŽSIENIEČIAMS, PATYRUSIEMS SUŽEIDIMUS KARINIŲ VEIKSMŲ UKRAINOJE METU, SĄRAŠAS“

2.2. Pakeičiu 13 punktą ir jį išdėstau taip:

„13.	VšĮ Klaipėdos universiteto ligoninės filialas Palangos reabilitacijos ligoninė	30“

2.3. Pakeičiu 17 punktą ir jį išdėstau taip:

„17.	VšĮ Klaipėdos universiteto ligoninės filialas Klaipėdos ligoninė	10“

2.4. Pakeičiu 18 punktą ir jį išdėstau taip:

„18.	VšĮ Klaipėdos universiteto ligoninės filialas Jūrininkų ligoninė	10“

2.5. Papildau 29 punktu:

„29.	VšĮ Vilniaus universiteto ligoninė Santaros klinikos	5“

Vidaus reikalų ministrė	Agnė Bilotaitė